SCP - Containment Breach

SCP - Containment Breach er et proseduralt generert skrekkspill produsert og publisert til PC av indie-utvikleren Joonas Rikkonen, lederen og hovedutvikleren for spillutviklingsgruppen Undertow Games. Første utgave ble gitt ut 15. april 2012, og de senere utgavene har fått ca. 61 oppdateringer for å forbedre grafikk, AI og handling. Spillet er bygget rundt SCP-universet og noen av dens overnaturlige skapninger, som i spillet blir referert til som SCP-objekter ved ulike ID-numre.

 Spillet 
Spillets hovedfunksjoner innebærer ferdigheter som å blunke, å løpe og å aktivere objekter/trykke på knapper, i tillegg til et eget inventarsystem hvor man kan lagre ulike ting man finner gjennom spillet. På skjermen kan spilleren se en timer for når man må blunke, men en kan også velge å blunke frivillig ved å trykke på mellomromstasten på tastaturet. «Blunketimeren» er viktig å tenke på i spillet. Spilleren har også et energi-meter under timeren som viser hvor lenge spilleren kan løpe, og når det er tomt kan spilleren kun gå rolig helt til meteret begynner å fylles opp igjen.

 Inventar 
Spillerens inventar består av ti lagringsplasser. En gjenstand som blir plukket opp blir automatisk lagret i en av lagringsplassene, og kan senere byttes ut mot noe annet. Spilleren kan ikke legge to gjenstander i samme lagringsplass, men man kan kaste ut gjenstander man ikke trenger, og disse gjenstandene vil da bli lagt på bakken hvor de senere kan plukkes opp igjen. Ulike ark kan også bli funnet gjennom spillet; Ett ark vil i begynnelsen bli delt ut, og flere ark, oftest som beskriver ulike SCP-objekter, kan bli funnet senere. Flere av de nyttigste gjenstandene en kan finne er blant annet en gassmaske (som forlenger tiden mellom blunking innenfor gasskyer), en navigator (som fungerer nesten som en GPS), en utklippstavle (som lar en samle alle ark på ett sted), og et 9-voltsbatteri, som lar en fornye strøm på brukte elektriske apparater. Flere av gjenstandene man finner i spillet kan senere byttes, modifiseres eller ødelegges i en maskin funnet i den første delen av spillet.

 Handling 
Spilleren kontrollerer personell D-9341, en tidligere kriminell som får arbeid som testperson ved en av SCP Foundations topphemmelige forskningsbaser. Basen inneholder mange ulike og farlige SCP-objekter, blant annet en av de mest kjente; SCP-173, som blir beskrevet som «en statue laget av polymer og spraymaling, og som kan bevege seg i ekstreme hastigheter dersom den ikke blir sett på». Som testperson må D-9341, sammen med andre D-klassifiserte personer, teste reaksjoner og hendelser blant noen av disse objektene; spesifikt hos SCP-173, hvor det egentlige spillet starter.

 Begynnelsen 
Spilleren starter i et rom som blir beskrevet (av vakter utenfor) som «cellen sin». Utgangsdøra til cellen blir åpnet etter at spilleren har blitt utdelt et informasjonsark som forteller om den videre jobben sin. Spilleren blir så hentet ut til SCP-173s kammer, hvor en selv og to andre må gå inn i kammeret for å «teste» SCP-173. Ved et strømutbrudd åpner SCP-173s kammerdør seg igjen etter avstengning, og lyset slår seg av to ganger, lenge nok til at SCP-173 får brukket nakken på de to andre testpersonene og kommet seg ut. Lyset slår seg av flere ganger, og for hver gang lyset slukker dreper SCP-173 en og annen person. Ved strømutbruddet kommer også mange av de andre SCP-objektene i basen seg ut; til slutt er spilleren en av de få overlevende i forskningsbasen, og hovedmålet til spilleren blir da å komme seg ut.

Ettersom introduksjonen blir ferdig, blir det viktig for spilleren å følge med på blunketimeren. Dersom spilleren blunker, vil SCP-173 bevege seg nærmere (dersom den er i synsvidden til spilleren når man blunker). Spilleren får heller ingen fysisk guide, bortsett fra SCP-informasjonsarkene en kan finne; og spilleren kan fort miste sansen for hvor man er i basen, spesielt fordi det er lett å gå seg bort blant de mange liknende korridorene og veivalgene.

 Områder 
Forskningsbasens generelle område er delt inn i tre ulike hovedområder, som hver består av flere tilfeldig plasserte rom og ganger. Spilleren kan definere hva slags form forskningsbasen skal ha ved å skrive inn spesielle «generasjonsfrø» (fra engelsk: seeds) fra hovedmenyen, som derfra bestemmer rommenes plassering gjennom spillet. De tre hovedområdene i spillet vil separeres fra hverandre ved spesielle låste dører kalt sjekkpunkter, som spilleren kan låse opp ved å aktivere spesielle knapper eller spaker.

 Lett beholdningssone 
Det første hovedområdet, hvor spillet starter, kalles for «Light Containment Zone» (på norsk: «Lett beholdningssone»), og er den første delen av spillet. I dette området finner man mesteparten av de mer harmløse SCP-objektene i spillet, blant annet SCP-714, SCP-914, SCP-970, og SCP-1123 (klassifisert som «trygge»). Hovedsakelig er målet her å finne og aktivere en spesifikk spak i forskingsbasens overvåkningskontor, hvor en finner kontoret kan variere ved ulike generasjonsfrø. Upåvirket av hvilken form sonen har vil den alltid inneholde nøkkelgjenstander og viktige rom for å komme videre til kommende mål og videre soner, men vil også inneholde noen farlige SCP-objekter som enhver spiller garantert vil støte på.

 SCP-beholdningskamre 
En liste over den lette beholdningssonens kamre hvor SCP-objekter kan bli møtt på;
 SCP-173s kammer
 SCP-178s kammer
 SCP-205s kammer
 SCP-372s kammer
 SCP-500 og SCP-1499s kammer (Beholdningskammer 5)
 SCP-513s kammer SCP-714, SCP-860 og SCP-1025s kammer (SCP-lagringskammer) SCP-895s kammer SCP-914s kammer SCP-966s kammer SCP-1123s kammer SCP-1162s kammer Tung beholdningssone 
Den tunge beholdningssonen (fra engelsk: Heavy Containment Zone) er det andre hovedområdet og spillets andre del. Her kan spilleren møte på noen av de farligste SCP-objektene i basen, og spilleren kan oppleve å bli fulgt av SCP-173 og SCP-106 mer enn én gang i løpet av tiden han/hun er inne i området. Uforurensingsgass vil bli sluppet ut flere steder for å rense spilleren og holde SCP-objekter unna (selv om noen av dem fremdeles følger etter spilleren innenfor gassen), og noen gjennomganger fra ett rom til et annet kan kreve en passasje gjennom et SCP-bebodd kammer. Herfra og fremover vil spilleren ikke lenger møte trygg-klassifiserte SCP-objekter.

 SCP-beholdningskamre 
En liste over den tunge beholdningssonens SCP-beholdningskamre;
 SCP-008s kammer SCP-035s kammer SCP-049s kammer SCP-079s kammer SCP-106s kammer SCP-513s kammer SCP-895s kammer SCP-966s kammer Inngangssone 
Ved utgang av den tunge beholdningssonen vil spilleren ankomme det tredje og siste området, inngangssonen, hvor spilleren først befinner seg en kontorliknende bygning. Her vil spilleren utsettes for tidspress, da det vil bli annonsert over høyttaleren i forskningslaboratoriet at den militære beskyttelsesgruppen Nine-Tailed Fox har kommet inn i bygningen. Fra inngangssonens kontorområder kan spilleren finne spesielle spaker til å åpne ulike porter; Man kan åpne utgangsport A på fremsiden av bygningen og/eller utgangsport B på baksiden. Spilleren kan dermed velge om han/hun vil gå ut av bygningen gjennom port A eller port B, og valget deres vil forandre hva slags slutt spillet har. For eksempel kan én av portene lede til utgangen, mens en annen kan lede til en stygg død. Dersom spilleren ikke gjør noe valg kan h*n bli skutt av Nine-Tailed Fox, som er trent opp til å redde SCP-personell fra bygningen, men også trent til å skyte og drepe alle frittgående klasse D-personell.

 SCP-beholdningskamre 
En liste over inngangssonens SCP-beholdningskamre;
 SCP-096s kammer SCP-682'''s kammer

 Referanser 

 Eksterne lenker 






Kategori:Skrekkspill
Kategori:Indiespill
Kategori:Windows-spill
Kategori:Dataspill utviklet i Finland
Kategori:Dataspill fra 2012
Kategori:Creepypasta